Invitation from the Abyss

**"Invitation from the Abyss"** (japanski: 深淵からの招待 *Shin'en kara no Shōtai*) je trinaesta epizoda prve sezone animea *[[Psycho-Pass]]*. Premijerno je emitirana 17. siječnja 2013. godine u 00:00 u sklopu Fujijevog programskog bloka noitaminA. Režiju epizode potpisao je Naoyoshi Shiotani, dok je direktor animacije bio Yasuo Ejima. Scenarij su, ponovo, zajednički potpisali Makoto Fukami i Gen Urobuchi.

Trinaesta epizoda je označila povratak na glavnu radnju animea, nakon prethodne epizode koja je prikazala Yayoinu priču, a bila je smještena tri godine prije glavne radnje. Ova epizoda prati posljedice slučaja iz jedanaeste epizode te razvoj istrage protiv Makishime. Uz to, fokus epizode bio je i na Ginozi te njegovim problemima oko blago povećanog Crime Coefficienta, ali i otkrivanju nekih detalja iz njegove prošlosti te razjašnjavanju njegova odnosa s Masaokom.

## Sinopsis

Na početku epizode, Nobuchika Ginoza se prisjeća jedne situacije iz djetinjstva, kada ga je otac odveo u abolicijski blok, odnosno blok nenastanjenih stambenih zgrada. Dok se on ne sjeća detalja oko razloga njihova odlaska, vidimo malenog Ginozu kako u društvu svoga oca, Tomomija Masaoke, koji za radnim stilom priprema pištolj. Ginoza se prisječa očevih riječi: "*Sada smo u malo teškoj situaciji pa ćemo morati ostati u sigurnoj kući.*" Tamo mu je otac prvi put pokazao pištolj, revolver ("stari tip koji je koristio barut..."), kazavši mu kako će to biti njihova tajna. Ginoza zaključuje kako je tada bio ponosan dijeliti tajnu sa svojim ocem, iako se danas više ne sjeća da li se to uopće dogodilo, ali zna kako je za njega to bio poseban dan. 

Scena se seli na Ginozin razgovor s terapeutom, koji promatra potencijalno alarmantan porast njegovog Crime Coefficienta (u rasponu od tri tjedna je porastao za sedam poena), govoreći mu da će bilo kakav daljnji rast morati prijaviti. Ginoza navodi kako je koristio razna terapeutska sredstva kako bi kontrolirao stres, no terapeut mu savjetuje mnogo jednostavniju metodu - razgovor s nekim tko mu je blizak. Pita ga ima li djevojku ili obitelj, a Ginoza navodi kako djevojke nema, a kako je od njegove obitelji živ jedino otac. Terapeut zaključuje da bi, s obzirom na njihovu dob, njegov otac bio idealan partner za razgovor, osim ako Ginoza nema nekakav opravdan razlog zašto to ne želi. Uz ciničan osmijeh, Ginoza navodi kako postoji takav razlog. Nakon uvodne špice, vidimo Ginozu na razgovorom sa šeficom Kasei, koja se igra s futurističkom verzijom Rubikove kocke. Navodi kako je pročitala izvještaj o svjedočenju inspektorice Tsunemori, pitajući ga može li se smatrati vjerodostojnim. Ginoza odgovara da su detaljno pregledali lokaciju i ustanovili kako je Akane imala neometan pogled na zločin iz neposredne blizine te kako Dominator doista nije radio. Šefica Kasei navodi kako je žrtva bila Akaneina prijateljica, sugerirajući da je moguće da je Akane bila potresena i pogrešno rukovala Dominatorom, međutim Ginoza odbija tu mogućnost. Šefica ga podsjeća da je u jednom ranijem izvještaju naveo da joj nedostaje iskustva, međutim Ginoza ostaje pri svome i podsjeća na to da je Sibyl potvrdio njezinu kompetentnost za posao inspektora. Šefica Kasei mu tada navodi da su, unatoč tomu, oni poslali izvještaj koji dovodi u pitanje Sibylov sud. Ginoza ne odgovara, a šefica Kasei navodi kako je svijet danas ostvario stupanj stabilnog prospetireta i realizirao najveće zadovoljstvo najvećeg broja ljudi, pitajući ga što misli - što podupire to blagostanje? Ginoza odgovara kako je to Sibyl, što šefica potvrđuje i navodi kako ljudi danas radije pitaju Sibyl nego osobno razmišljaju o teškim pitanjima, čime je stvoren siguran i bogat sustav kakvog povijest još nije vidjela. Ginoza navodi da baš zbog toga Sibyl mora biti savršen, što šefica Kasei potvrđuje, navodeći kako je ideal taj da je Sibyl po svojoj prirodi nepogrešiv. Tada mu daje interesantnu teoriju da o njoj razmisli - ako je Sibyl doista savršen, on ne bi trebao ljude da njime upravljaju već bi Dominatori mogli biti dani dronovima koji bi patrolirali gradom; ipak, Ministarstvo blagostanja ima policijski odjel (CID), a Dominatorima upravljaju inspektori i Enforceri, dakle ljudi. Na koncu ga, sa zanimanjem, upita je li o tome već razmišljao, na što on, prilično nesigurno, odgovara potvrdno. Šefica Kasei nastavlja da je sustavu, neovisno o stupnju njegova savršenstva, potreban mehanizam osiguranja za slučaj nepredviđenih situacija te da sustav postaje savršen tek onda kada fleksibilno i trenutno može odgovoriti na različite situacije. Za sustav je, kako zaključuje, puno važnije da ljudi vjeruju u njegovu savršenost, nego da je on sam po sebi doista savršen. Sibly funkcionira upravo zato što ljudi vjeruju da im on donosi nužnu sigurnost i blagostanje. Ginoza potvrđuje njezine teze.

Tada mu šefica Kasei govori kako ima visoko mišljenje o njemu te da ćemu pokazati nešto što netko s njegovim rangom ne bi mogao vidjeti, a sve temeljem povjerenja kojeg ima u njega. Računalo tada prikaže fotografiju mladića, a Ginoza se šokira kada na fotografiji prepozna Tōmu Kōzaburōa, glavnog sumnjivca iz slučaja Specimen. Ono što je Ginozu šokiralo jest činjenica da je ono što je gledao bio izvještaj o uhićenju osobe koja se službeno smatrala nestalom. Šefica Kasei navodi kako je ta osoba privedena bez mjerenja njezina Crime Coefficienta, s tim da je službeno zavedeno kako se dobrovoljno predala. Dalje otkriva kako su Tōmu uhapsili članovi Divisiona 2, kojima je nametnuta stroga zabrana širenja informacija. Ginozina zbunjenost pretvorila se u ljutnju te je napao šeficu kako bi saznao zašto je tako postupila, međutim ona ga prekine i navodi kako je Tōma Kōzaburō manifestirao istu anomaliju sa Psycho-Passom koju je Akane promatrala kod Makishime. Šefica navodi da se takvi rijetki slučajevi nazivaju kriminalno asimptomatičnim osobama, odnosno tu se radi o onim slučajevima gdje analiza njihove psihe ne odgovara njihovoj kriminalnoj psihologiji. Šefica Kasei navodi kako se pretpostavlja da se takvi slučajevi pojavljuju jednom na svaka 2,000,000 stanovnika. Zaključuje kako Makishimin slučaj i nije toliko iznenađenje te da je kompleksnost samog slučaja proizlazila iz činjenice da su imali posla s kriminalno asimptomatičnim osobama. Ginoza tada upita što se dogodilo s Tōmom, na što mu šefica Kasei navodi kako se službeno smatra nestalim te kako nema namjeru dalje razgovarati s njom o toj temi. Govori kako je jednostavno nestao te kako je najvažnije da više nije bilo žrtava njegovih zločina. Taj slučaj nije otkrio rupu u Sibylu niti je poljuljao povjerenje u sustav. Razgovor zaključuje opaskom kako su oni kao inspektori rep sustava te kako narod poima sustav preko njegova repa, odnosno da povjerenje u sustav ovisi o funkcioniranju CID-a. Zbog toga je opasno da članovi CID-a sumnjaju u Dominator jer ako to čine oni, onda bi to mogao činiti i ostatak populacije. Na kraju ga upita je li ju razumio, na što on odgovara da je izvještaj kojeg su poslali bio nepotpun. Šefica mu da je rok do sljedećega jutra da pošalje novi izvještaj, navodeći mu kako će morati pripremiti objašnjenje za svoje podređene, dodajući kako je njezino povjerenje u njega opravdano. Za kraj od njega zahtijeva da uhapse Makishimu i da ga što prije izoliraju iz društva, ali bez da ga ubiju, jer bilo kakvo djelovanje tog tipa zahtijeva Sibylovu procjenu. Sve što trebaju uraditi jest uhapsiti ga i dovesti ga u PSB, dok će se sustav pobrinuti da više nikada ne prijeti društvu.

Radnja se prebacuje na Kōgamija, koji se oporavlja u bolničkoj sobi čitajući Conradovo *[[Heart of Darkness]]*. Posjećuje ga Akane, koja nosi košaru s voćem. Nakon što Kōgami odloži knjigu, upita ju za Yukin sprovod. Akane govori kako je bio pred dva dana, a radnja je preusmjerena na sam pogreb, gdje su Akane, Kaori i ostali prijetelji te obitelj oplakivali Yuki. Natrag u sobi, Akane se se ispričava jer je dopustila Makishimi da pobjegne. Kōgami se kratko raspita o Dominatoru koji je zakazao, zaključivši kako je moguće da Makishima ima nekakav tajni plan, s obzirom da je to bio prvi put da im se jasno pokazao. Akane komentira kako je Kōgami ponovo onaj stari, na što on odvrati da se i ona jako brzo oporavila. Akane govori kako nema smisla biti depresivan te kako se sada treba koncentrirati na hvatanje Makishime, koji je ubio njihove prijatelje. Na odlasku, Akane napominje kako joj je drago da su svi uvidjeli da Makishima doista postoji te da sada svi zajedno mogu raditi na istom cilju. Nešto kasnije, Kōgamija je posjetio Kagari, koji mu je prenio informaciju da Akane planira izvesti *Memory Scoop* kako bi Shion mogla izraditi fotografiju Makishime. Kōgami je bijesan na tu odluku, svjestan svih opasnosti koje *Memory Scoop*, kao proces kod kojeg subjekt ponovo proživljava sve uspomene i tako se izlaže dodatnom stresu i šoku, nosi sa sobom. Kōgami je sve više ljutit, a njegov bijes dijeli i Kagari, koji navodi kako su ju svi pokušali odgovoriti od toga, smatrajući kako čak ni njezin Psycho-Pass neće biti neokrznut nakon tog iskustva. Kōgami ga upita zašto je uporna, a Kagari navodi kako je Akane rekla da će sljedećeg puta zasigurno uhvatiti Makishimu. Kagari napominje Kōgamiju kako joj on, baš zbog tog razloga, nema pravo išta govoriti. 

U Shioninom laboratoriju, Ginoza i Akane se spremaju za *Memory Scoop*. Akane dobiva poziv od Kōgamija, međutim odbija ga, znajući da će ju pokušati odgovoriti od postupka. Ginoza ističe kako je i on protiv njega te kako Akane riskira povećanje Crime Coefficienta. Akane tada pretpostavi da je šefica Kasei zabranila javnu istragu, što Ginoza potvrđuje, dodajući kako ekspertni tim analizira slučaj te kako treba čekati rezultate. Akane se, međutim, ne slaže i smatra kako nedostatak javne isprave otežava prikupljanje dokaza, zbog čega moraju djelovati brzo, a njezin *Memory Scoop* će tome pomoći. Akane dodaje da je to dovoljno dobar razlog za povećanje Crime Coefficienta te kako će uhvatiti Makishimu, makar postala Enforcer. Ginoza ju opominje, međutim Akane ga smiruje, tvrdeći kako je njezina jedina snaga to da se njezin Psycho-Pass teško zamagli. Ginoza se nasmiješi. Tada ju Shion obavijesti kako je sve spremno i postupak ubrzo počne. Akane proživljava svoje memorije vezane uz Yuki i njezinu smrt, što predstavlja priličan napor za njezin organizam. Pred sam kraj, Akane upadne u stanje šoka, što primijete i Ginoza i Shion. I dok Shion prekida postupak, Ginoza pokušava osvijestiti Akane, što uspije tek nakon što joj odvali pljusku. Akane se pribere i nasmiješi dajući mu do znanja da je dobro, no ubrzo nakon povrati po podu. Shion objavljuje kako je *Memory Scoop* bio uspješan te kako će ubrzo imati sliku. Ginoza upita zaAkanein Psycho-Pass, a Shion mu odgovara da je sve uredu, ali je ugodno iznenađena kada vidi kojom se brzinom njezin povišeni Crime Coefficient vratio na normalne razine. Tako rapidan oporavak je bio nevjerojatan, čak i za nju. Akane se ubrzo ustaje, obriče i veselo govori Ginozi kako mu je rekla da će sve biti uredu.

Natrag u uredu, Kagari i Yayoi svjedoče Kōgamijevom povratku. Pitaju ga za ozljede, a Kōgami govori kao je zaprijetio doktoru da će zapaliti prostoriju ako ga bude još držao u njoj, na što Kagari govori da je to Kōgami kojeg svi znaju i vole. Kōgami tada govori kako se šalio te da je uvjerio doktora da ga pusti, ali ubrzo upita za Akane. Yayoi govori kako je Akane na rehabilitaciji kod medicinske sestre, no kako je Shion rekla da će se brzo oporaviti. Kagari prokomentira kako je Akane doista hrabra, unatoč slatkom licu, te kako ga pomalo plaši to što je njezin Psycho-Pass ostao urednim i nakon takvog stresa. Kōgami tada ponovo pobijesni, a Yayoi ga upozori kako on nije jedini koji se brinuo za nju. Tada se na njezinom ekranu pojavi Makishimina fotografija, koju Kōgami prouči sa zanimanjem. Yayoi dodaje kako su odmah kontaktirali Akademiju te kako su i osoblje i učenici potvrdili da je to Yukimori Shibata, njihov profesor likovne umjetnosti. Kagari govori kako pregledavaju snimke uličnih kamera te kako su ga pronašli na snimci ispred stana Shoko Sugaware, vlasnice avatara Spooky Boogie, koju je ubio Masatake Mido. Na taj je način Makishima doveden u vezu s oba slučaja. Yayoi dodaje kako su poslani svi potrebni zahtjevi te da će stići obavijest čim Makishima bude otkriven na nekoj od kamera.

Tomomi Masaoka odlazi na balkon PSB-a, gdje Ginoza stoji i promatra ulicu. Ginoza je htio razgovarati s njim, što je Masaoku toliko iznenadilo da je pitao hoće li sutra padati snijeg. Ginoza je odvratio kako nema nikakvih šansi za to, na što Masaoka komentira kako je to izraz iz "starih dana". Masaoka ga tada upita što je točno trebao, a Ginoza govori kako ga zanima kako Akane uspijeva održati svoj Hue bistrim i kontrolirati stres. Masaoka komično prokomentira kako je Ginoza od svih baš njega našao s tim pitanjima, na što Ginoza govori da je to zbog njihove bliskosti. Masaoka, međutim, nema odgovor, ali mu govori kako je siguran da se Akane uopće ne boji svog Crime Coefficienta. Ona prihvaća stvari kakve jesu, ona priznaje društvo, oprašta mu i prihvaća ga, a uz to se ne boji rizika tako da se ne može reći da je konformist. Masaoka pretpostavlja kako neupitno vjeruje i značenje i vrijednost detektivske profesije. Ginoza ga upita je li njegov slučaj bio drugačiji, a Masaoka govori kako sada jest drugačiji, ali kako vjeruje da je davno imao istu vjeru u pravednost kao i ona, na što se Ginoza blago nasmiješi. Ipak, nastavlja Masaoka, jednoga je dana dobio pištolj koji govori i naredbu da puca samo kada mu pištolj to naredi, što je popračeno Ginozinim ozbiljnim izrazom lica, odnosno kada dozvoli da nekoga uhapsi ili ubije. To ga je razljutilo jer to nije bio detektivski posao kakvog je želio, a taj je bijes doveo do zamagljenja Psycho-Passa. Ginoza ga pita zašto nije odustao, kada je dovodio te stvari u pitanje, odnosno zašto je ugrozio njegovu majku, a svoju suprugu,  i njega zbog posla kojeg uopće nije htio obavljati. Ljutito ga upita kako se usuđuje sada prigovarati zbog toga. Masaoka mu prizna da je u pravu i komentira kako, iako tvrdi da mu se to ne sviđa, on i dalje radi kao detektiv. Ginoza mu govori kako je on odbacio Sibyl, a da je zauzvrat Sibyl odbacio njega. Masaoka dodaje da je možda bio u krivu, tada, jer da se njegov Psycho-Pass stabilizirao baš u ono vrijeme kada je počeo prihvačati novo doba. Ipak, dodaje, bilo je to prekasno. Tada upita Ginozu kakva je njegova situacija s Psycho-Passom, međutim Ginoza mu odbrusi da ga to ne treba zanimati, pitajući ga pokušava li to sada biti otac. Masaoka odgovara kako nema ničeg lošeg u brizi kolege za svog šefa i odlazi, dodajući mu kako bi trebao biti oprezan ukoliko počne sumnjati u svoj posao jer bi mogao završiti u istom ponoru kao i on.

U posljednjoj sceni promatramo šeficu Kasei u njezinom uredu kako, kao računalo, prikuplja podatke o Makishimi. Nakon određenog vremena, šefica Kasei se pomakne i prokomentira, vrlo prijateljski: "*Konačno si identificiran. Na kraju si svog puta, dragi Shōgo.*"

## Glasovi

### Glavne uloge
*Kana Hanazawa kao Akane Tsunemori, mlada inspektorica pri PSB-u
*Kenji Nojima kao Nobuchika Ginoza, inspektor pri PSB-u
*Tomokazu Seki kao Shinya Kōgami, jedan od Enforcera pri PSB-u
*Kinryū Arimoto kao Tomomi Masaoka, najstariji među Enforcerima
*Akira Ishida kao Shūsei Kagari, jedan od Enforcera pri PSB-u
*Kinryū Arimoto kao Tomomi Masaoka, najstariji među Enforcerima
*Takahiro Sakurai kao Shōgo Makishima, glavni antagonist
*Miyuki Sawashiro kao Shion Karanomori, analitičarka pri PSB-u
*Yoshiko Sakakibara kao Jōshū Kasei, šefica PSB-a
*Noriko Hidaka kao glas Dominatora

### Gostujuće uloge

*Kotori Koiwai kao Yuki Funahara, Akaneina prijateljica
*Kozue Harashima kao Kaori Minase, Akaneina prijatljica

### Ostale uloge
*Kōsuke Toriumi kao Ginozin terapeut

## Podaci o Psycho-Passu

Koncept Psycho-Passa je izrazito važan za cjelokupno razumijevanje animea i njegove radnje. Sukladno tomu, likovima se kroz epizode redovito mjeri razina Psycho-Passa, a te se brojke prikazuju ne Dominatoru kao i na službenim evidencijama koje dostavlja Sibyl. Kroz trinaestu epizodu, prezentirane su sljedeće brojke:

*Nobuchika Ginoza:  31 (brojka koju pokazuje Sibylova baza) →  32 (brojka koju pokazuje Sibylova baza) →   34 (brojka koju pokazuje Sibylova baza) →  32 (brojka koju pokazuje Sibylova baza) →  38 (brojka koju pokazuje Sibylova baza) →  75.8 (brojka koju pokazuje Sibylova baza) →  79.2 (brojka koju pokazuje Sibylova baza) →  86.3 (brojka koju pokazuje Sibylova baza)
*Tōma Kōzaburō:  34.1 (brojka koju pokazuje Sibylova baza)
*Akane Tsunemori:  79 (brojka koju pokazuje Sibylova baza) →  67 (brojka koju pokazuje Sibylova baza) →  42.1 (brojka koju pokazuje Sibylova baza) →  34.7 (brojka koju pokazuje Sibylova baza)

## Reference na popularnu kulturu

*[[Psycho-Pass]]* je kao anime u cjelini imao karakteristiku da često vrši reference na zapadnu filozofiju i pop-kulturu. Taj je običaj započeo s trećom epizodom te se nastavlja u daljnjima. U trinaestoj epizodi je izvršena jedna referenca i to u trenutku kada Akane posjećuje Kōgamija u bolnici. Do njezina dolaska, Kōgami je čitao roman *[[Heart of Darkness]]* Josepha Conrada, a koji se bazira na Conradovoj ideji da između civiliziranih ljudi i divljaka zapravo ne postoji razlika. Ta se ideja simbolički nadovezuje na prikaz različitih društvenih odnosa u svijetu pod Sibylom, posebice onaj između zdravih građana i latentnih kriminalaca.

Knjiga se kasnije može vidjeti na hrpi na noćnom ormariću dok Kōgami razgovara s Kagarijem.

## Muzika

Trinaesta epizoda je kao uvodnu pjesmu koristila "Out of Control" benda Nothing's Carved in Stone. Glazbu i tekst uvodne pjesme zajednički potpisuju članovi samog benda. Odjavna pjesma bila je "All Alone with You" u izvedbi dua EGOIST. Glazbu, tekst i aranžman za pjesmu potpisuje ryo, instrumentalist benda. Iako je EGOIST napisao obje odjavne pjesme, one su po svom stilu prilično različite.

Ostalu glazbu potpisuje kompozitor Yūgo Kanno, koji je potpisao glazbu za cjelokupni anime.

## Kritike

Trinaesta epizoda je ponovo doživjela skok među kritikom u odnosu na prethodnu epizodu. Tako je na portalu IMDb dobila prosječnu ocjenu 8.2/10, čime je zauzela dvanaesto mjesto među svim epizodama prve sezone, podijelivši ocjenu s prvom i devetnaestom epizodom. Članovi portala MyAnimeList.net dali su trinaestoj epizodi prosječnu ocjenu 4.6/5, temeljem nešto manje od 450 glasova, čime je ona prošla bolje od prethodne epizode, ali nije nadvisila neke od svojih prethodnica.

Thomas Zoth s portala The Fandom Post.com je također bio zadovoljan epizodom, davši joj ocjenu "A" i tako ju stavivši među svoje najbolje ocijenjene epizode. Komentirao je kako je ova epizoda bazirana primarno na odnosima među likovima (i.e. Akane, Ginoza i Masaoka), pohvalivši taj aspekt posebno i u kontekstu, prema njegovom mišljenju, loše razrade likova. Naveo je dalje kako je razrada njihovih priča napravljena toliko dobro da je gorčina koju su priče otkrile potakla suosjećanje čak i prema likovima poput Ginoze, koji Zothu nije bio pretjerano drag. Kreativni tim animea je pohvalio da je tako stvorio nešto doista posebno, mada je najavio da, poznavajući Urobuchija, vjerojatno neće svi preživjeti prvu sezonu.

## Reference

## Vanjske veze
*